Talle Esidimeni-pasiënte steeds vermis | Maroela Media
Jack Bloom, DA-LPW (Foto: DA-webwerf)
Minstens 28 Life Esidimeni-pasiënte is steeds nie opgespoor nie.
Volgens Jack Bloom, DA-LPW in Gauteng, is hy deur die polisie in kennis gestel dat talle vermiste pasiënte gevind is, hoewel 28 steeds nie opgespoor is nie.
Bloom het vroeër vanjaar verskeie vermistepersoonsake by die polisie aangegee. "Hoewel ek bly is dat die getal vermiste pasiënte van 62 na 28 verminder het, word die kans al skraler om die res te vind sedert hulle twee jaar gelede van Esidimeni na onwettig geregistreerde NRO's oorgeplaas is."
"In drie gevalle is daar nie eens 'n naam nie. In een geval word die naam as 'manlike kind David' aangedui wat in 1978 gebore is. Dit is kommerwekkend dat soveel pasiënte nog nie gevind is nie. Dit dui daarop dat die Esidimeni-tragedie nog nie verby is nie," het Bloom gesê.
Volgens Bloom sal van die pasiënte in 'n stadium as oorlede beskou moet word aangesien hulle nie so lank sonder die nodige sorg sou kon oorleef nie. Hy het gesê daar moet intussen ook beter vordering gemaak word in die proses om strafregtelike klagte aanhangig te maak teen diegene wat verantwoordelik was vir die swak behandeling en dood van die Esidimeni-pasiënte.
Oudregter Dikgang Moseneke het in Maart vanjaar beveel dat die families van die pasiënte wat weens die Life Esidimeni-tragedie dood is sowel as die oorlewende pasiënte en hul families R1,2 miljoen elk as vergoeding moet ontvang.
Regverdigheid moet geskied vir hierdie lewens..
die afgetrede regter het sommer R1.2miljoen toegestaan. geld waarvoor belastingbetalers gewerk het. hoeveel van hierdie begunstigdes sou hulle familie enigsins kon uitken? wat vir my duidelik is uit hierdie berig, is dat daar ook families is wat hulle mense weggegooi her. anders sou hulle beslis name aan sie atteda vermisdes kon koppel.
ANC-regering sorg so goed vir sy mense. 'n Klomp dood in die proses en 28 van hulle verdwyn sommer en dis niks, maar dat 'n boer (sonder bewyse teen hom) optree teen mense wat oortree op grond en een is weg, is dit 'n helse storie.
En dis nou dieselfde Dep van Gesondheid wat n Nasionale gratis Gesondheidsplan wil afdwing op SA se Ekonomie.. frre vry gratis ALS orals soveel as wat jy wil he! Skuldig aan massa moord, totale wan administrasie, weerhouing van basiese dienste, maar die ANC drog massa bevredigings absurdheid word deurgedruk?